Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 172/14/5508	Ružomberok, 13.8.2015
EEČ : 2-42-100-2015

U Z N E S E N I E

Trestná vec:	obvinená XXXXX  
Prečin:	Krádež podľa §212 ods. 2 písm. f)  Trestného zákona

Rozhodol: 	prokurátorka Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.6.2014, spisová značka 2 Pv 172/14/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10.05.2014 v čase o 20.15 h v Ružomberku, na ulici Bystrická cesta, v budove OD Kaufland, si počas nákupu zobrala z regálu 1 ks 0,7 l Spišská borovička, 1 ks šunková saláma a 1 ks olej Vitae v celkovej hodnote 11,37 Eur, veci si vložila do plátenej tašky, ktorú mala pri sebe, s úmyslom za tento tovar nezaplatiť prešla pokladňou, pričom pri východe z uvedenej predajne bola pristihnutá pracovníkom SBS, čím spôsobil pre spoločnosť Kaufland Slovenská republika, v. o. s, so sídlom XXXXX, 83104 XXXXX, IČO: 35790164, škodu vo výške 11,37 Eur, hoci už bola hliadkou OO PZ XXXXX za obdobný čin, priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení, postihnutá dňa 21.02.2014 uložením blokovej pokuty na mieste nezaplatenej č. bloku 15004019 vo  výške 30,- Eur,

Uznesením prokurátora Okresnej prokuratúry XXXXX zo dňa 30.6.2014, spisová značka 2 Pv 172/14/5508, bola určená obvinenej skúšobná doba v trvaní 12 mesiacov.
Odôvodnenie:

	XXXXX prokuratúry v Ružomberku dňa 30.06.2014 vydal uznesenie č. k.  2Pv 172/14/5508, ktorým v zmysle § 216 ods. 1  Trestného poriadku podmienečne zastavil trestné stíhanie obvinenej XXXXX pre skutok uvedený vo výrokovej časti tohto uznesenia.	Rozhodnutím o podmienečnom zastavení trestného stíhania prokurátor v súlade s ustanovením § 216 ods. 2 Trestného poriadku určil skúšobnú dobu v trvaní 12 mesiacov.

	Uznesenie o podmienečnom zastavení trestného stíhania nadobudlo právoplatnosť dňom 08.07.2014, počnúc ktorým začala plynúť skúšobná doba  12 mesiacov.  Skúšobná doba  teda uplynula dňa 08.07.2015.

	V zmysle § 217 ods. 1 Trestného poriadku  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to  aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom k uvedenému ustanoveniu platnej právnej úpravy bolo potrebné po uplynutí skúšobnej doby 12 mesiacov skúmať, či obvinená XXXXX v priebehu skúšobnej doby podmienečného zastavenia trestného stíhania viedla riadny život. 

Zo správy Obvodného úradu v Ružomberku, odbor všeobecnej vnútornej správy bolo zistené, že obvinená nebola v sledovanom období postihnutá za priestupok. V mieste bydliska je hodnotená kladne. Z odpisu registra trestov bolo zistené, že obvinená v čase plynutia skúšobnej doby podmienečného zastavenia trestného stíhania súdom trestaná nebola, resp. nebolo voči nej podmienečne zastavené trestné stíhanie za skutok spáchaný v skúšobnej dobe podmienečného zastavenia trestného stíhania a taktiež nedošlo k schváleniu zmieru a zastaveniu trestného  stíhania. Vyhodnotením  vyššie uvedených  zistení  som dospela k záveru, že obvinená XXXXX viedla v skúšobnej dobe podmienečného zastavenia trestného stíhania riadny život a preto som rozhodla v zmysle výrokovej časti tohto uznesenia.   

Podľa  § 217 ods. 4 Trestného poriadku právoplatnosťou rozhodnutia o tom, že sa obvinený osvedčil alebo uplynutím lehoty uvedenej v odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Desana Grenčíková
prokurátorka